《不寐》
清代·岳礼

不寐愁兼病，夜长如小年。雨声寒到枕，乡思乱如烟。

孤影河西地，三秋塞上天。自知心力改，惆怅旧青毡。

作者简介：（1688—1771）满洲正白旗人，一作镶白旗人，那木都鲁氏，字会嘉，号蕉园。康熙五十年举人。累官陕西汉兴兵备道。与宗室晓亭等结诗社，颇著声闻。又工画，因久宦秦、蜀，故其画多似川北溪山峰峦之态，笔致雅秀，气运幽隽。有《兰雪堂集》。
晚晴簃诗汇·卷五十八